Na temelju članka 48. i 49. Zakona o predškolskom odgoju i obrazovanju («Narodne novine» broj 10/97, 107/07 i 94/13) i članka 30. Statuta Općine Sveti Ivan Žabno («Službeni glasnik Koprivničko-križevačke županije» broj 10/13), Općinsko vijeće Općine Sveti Ivan Žabno na 10. sjednici održanoj 15.

prosinca 2014. donijelo je

# PROGRAM

**javnih potreba u predškolskom odgoju**

**na području Općine Sveti Ivan Žabno u 2015. godini**

I.

Programom javnih potreba u predškolskom odgoju na području Općine Sveti Ivan Žabno u 2015. godini (u daljnjem tekstu: Program) utvrđuju se javne potrebe na području društvene brige o djeci predškolske dobi koje će se financirati iz Proračuna Općine Sveti Ivan Žabno za 2015. godinu (u daljnjem tekstu: Proračun).

II.

Na osnovama elemenata standarda društvene brige o djeci predškolske dobi, javne potrebe u djelatnosti predškolskog odgoja ostvarivat će se:

* sufinanciranjem boravka djece s područja Općine Sveti Ivan Žabno (u daljnjem tekstu:

Općina) u dječjim vrtićima,

* provođenjem Programa predškolskog odgoja,
* osiguranjem prostora, opreme, odgoja i brige za zdravlje djece.

III.

Na području Općine potrebe iz točke II. ovog Programa ostvaruju se preko dječjih vrtića u kojima borave djeca s područja Općine, te preko Osnovne škole «Grigor Vitez» Sveti Ivan Žabno i Područnih škola u Cirkveni, Svetom Petru Čvrstecu i Tremi-Grubiševu.

IV.

Za javne potrebe iz točke II. ovog Programa u Proračunu su planirana sredstva u svoti 343.500,00 kuna, a rasporedit će se kako slijedi:

- sufinanciranje boravka djece u dječjim vrtićima 85.000,00 kuna,

- Program predškolskog odgoja 118.500,00 kuna,

- projektna dokumentacija za gradnju dječjeg vrtića 80.000,00 kuna,

- opremanje prostorije Male škole „PŠ Cirkvena“ 30.000,00 kuna,

- logoped 30.000,00 kuna.

V.

Sredstva iz Proračuna kojim se sufinanciraju potrebe u području društvene brige o djeci predškolske dobi podmirivat će se putem ispostavljenih računa mjesečno.

VI.

Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2015. godine.

OPĆINSKO VIJEĆE

OPĆINE SVETI IVAN ŽABNO

KLASA: 601-01/14-03/01

URBROJ: 2137/19-02/1-14-1

Sveti Ivan Žabno, 15. prosinca 2014.

PREDSJEDNICA:

Dunja Trakoštanec Jokić